РЕШЕНИЕ НА КОМИСИЯТА
от 20 март 2007 година
за изменение на Решение 2003/467/EО за установяване на статут на официално свободни от туберкулоза, бруцелоза и ензоотична левкоза по говедата на някои провинции или региони в Италия и за установяване на статут на официално свободен от ензоотична левкоза по говедата на регион в Полша
(нотифицирано под номер C(2007) 1201)
(Текст от значение за ЕИП)
(2007/174/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение А, глава I, точка 4, приложение А, глава II, точка 7 и приложение Г, глава I, буква Д от нея,
като има предвид, че:
(1)
Директива 64/432/ЕИО предвижда държави-членки, части или региони от тях да бъдат обявени за официално свободни от туберкулоза, буцелоза и ензоотична левкоза по говедата по отношение на стадата говеда, които са предмет на спазване на някои условия, определени в посочената директива.
(2)
Списъкът на регионите на държавите-членки, обявени за свободни от туберкулоза, бруцелоза и ензоотична левкоза по говедата, е установен в Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
(3)
Понастоящем Италия е представила на Комисията документация, доказваща спазването на необходимите условия, предвидени в Директива 64/432/ЕИО, за региона Emilia-Romagna, провинциите Novara и Verbania в региона Piemonte, провинциите Livorno, Lucca и Siena в региона Toscana и провинциите Belluno и Padova в региона Veneto, за да могат тези провинции и съответния регион от държавата-членка да бъдат официално обявени за свободни от туберкулоза по говедата.
(4)
Италия е представила на Комисията документация, доказваща спазване на необходимите условия, предвидени в Директива 64/432/ЕИО, за провинция Torino в региона Piemonte, провинция Firenze в региона Toscana и региона Veneto, за да могат тези провинции и съответният регион от държавата-членка да бъдат официално обявени за свободни от бруцелоза по говедата.
(5)
Италия е представила на Комисията също и документация, доказваща спазване на необходимите условия, предвидени в Директива 64/432/ЕИО, за провинция Savona в региона Liguria, провинция Oristano в региона Sardinia и региона Veneto, за да могат тези провинции и съответният регион от държавата-членка да бъдат официално обявени за свободни от ензоотична левкоза по говедата.
(6)
След оценка на внесената от страна на Италия документация, съответните провинции и региони на държавата-членка следва да бъдат официално обявени за свободни от туберкулоза, бруцелоза и ензоотична левкоза по говедата.
(7)
Полша също представи на Комисията документация, доказваща спазване на необходимите условия, предвидени в Директива 64/432/ЕИО, за региона Śląskie, с цел този регион от държавата-членка да бъде официално обявен за свободен от ензоотична левкоза по говедата.
(8)
След оценка на внесената от страна на Полша документация съответният регион от държавата-членка следва да бъде официално обявен за свободен от ензоотична левкоза по говедата.
(9)
Решение 2003/467/ЕО следва съответно да се измени.
(10)
Мерките, предвидени в настоящото решение, са в съответствие със становището на Постоянния комитет по проблемите на хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I, II и III към Решение 2003/467/ЕО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 20 март 2007 година.